EkBass/fiwiki-20250220-pages-articles huggingface dataset:
Reggae (albumi)

Reggae on Pedro’s Heavy Gentlemenin yhdeksäs studioalbumi, joka julkaistiin vuonna 1997. Albumi on julkaistu vain CD-levynä Olarin Musiikin levittämänä. Albumi sisältää reggae-henkisiä lauluja, joita tulkitsevat eri solistit muiden muassa Ismo Alanko ja Tuomari Nurmio. == Kappaleet == Kaikki kappaleet sovittanut Pedro Hietanen, ellei toisin mainita. # # # # # # # # # # # == Kokoonpano == === Solistit === * Ismo Alanko - kappaleessa "Reppurin laulu" * Jim Pembroke - kappaleissa "Global backyard", "One little boat" ja "Kurt Cobain" * Harri Marstio - kappaleessa "Siboney" * Peps Persson - kappaleissa "Tahdon rakastella sinua", "Nu och då" ja "Lily blossom" * Tuomari Nurmio - kappaleissa "In the summertime" ja "Goalhanger" * Kojo - kappaleessa "Mitä rankempaa saan" === Pedro’s Heavy Gentlemen === * Pedro Hietanen - urut, harmonikka, klavinetti ja Rhodes-piano * Hannu Lemola - rummut * Harri Merilahti - basso * Jukka Tolonen - kitarat * Pekka Rechardt - kitara (kappaleessa "Kurt Cobain") * Markku Johansson - trumpetti ja flyygelitorvi * Heikki Keskinen - tenorisaksofoni * Tom Bildo - vetopasuuna * Otto Donner - trumpetti (kappaleessa "Siboney") * Mongo Aaltonen - lyömäsoittimet, Wave drum/Korg * Pirjo Bergström - guidance-kuoro * Irina Milan - guidance-kuoro * Paavo Maijanen - guidance-kuoro === Tuotanto === * Pedro Hietanen - tuottaja * Juha Laakso - äänitys ja miksaus (miksaus kappaleissa 1-3 ja 6-11, Finnvox Studiot) * Risto Hemmi - miksaus (kappaleissa "Tahdon rakastella sinua" ja "In the summertime", Finnvox Studiot) * Mika Jussila - masterointi (Finnvox Studiot) * Jari Eklund - kannen suunnittelu * Timo Kuismin - valokuvat == Lähteet == Luokka:Pedro’s Heavy Gentlemenin albumit Luokka:Vuoden 1997 albumit Luokka:Pedro Hietasen tuottamat albumit
Hillilä (Himanka)

Hillilä on kylä entisen Himangan kunnan, nykyisen Kalajoen kaupungin alueella. Hillilä sijaitsee noin viiden kilometrin päässä Himangan keskustasta Kannukseen päin seututie 775:n varrella. Kylässä on noin 300 asukasta ja se tunnetaan perunanviljelystä. Hillilässä oli aikoinaan kaksi kauppaa, postikonttori ja ala-aste, mutta ne kaikki on sittemmin lakkautettu. Luokka:Himangan kylät
B1t

Valeri Jevhenijovytš ”b1t” Vah’ovskyi (; s. 5. tammikuuta 2003) on ukrainalainen Counter-Strike 2 -ammattilainen. Hän on edustanut koko peliuransa Natus Vincere -joukkuetta. Vah’ovskyi on voittanut NaVin joukkueessa muun muassa kaksi major-turnausta, PGL Major Stockholmin vuonna 2021 ja PGL Major Copenhagenin vuonna 2024. Hänet valittiin heinäkuussa 2024 voitetun Esports World Cup -turnauksen parhaaksi pelaajaksi 1,33 turnauskeskiarvollaan. Finaalissa G2 Esportsia vastaan hänen keskiarvonsa 1,31 oli joukkueen toisiksi paras Justinas ”jL” Lekavičiusin jälkeen. Hän sai finaalissa yhteensä 56 tappoa ja kuoli 41 kertaa. == Saavutukset == * Sija 9. HLTV TOP 20 -arvioinnissa vuonna 2021. * Sija 16. HLTV TOP 20 -arvioinnissa vuonna 2022. * Sija 9. HLTV TOP 20 -arvioinnissa vuonna 2024. * Esports PC Rookie of the Year 2021, Esports Awards. * HLTV-MVP / Esports World Cup * Nuorin Intel Grand Slam turnauksen voittaja ollessaan 18 vuoden ja 250 päivän ikäinen. == Lähteet == Luokka:Ukrainalaiset elektronisen urheilun ammattilaiset Luokka:Vuonna 2003 syntyneet Luokka:Elävät henkilöt
Iggesund

Iggesund on taajama Hudiksvallin kunnassa Ruotsin Gävleborgin läänissä, noin 45 km Söderhamnista pohjoiseen ja 70 km Ljusdalista kaakkoon. Iggesund oli vuosina 1963–1971 oma kuntansa. Pohjanlahden rannalla sijaitsevan Iggesundin asukasluku vuonna 2020 oli 3 437\. Iggesund on teollisuusyhdyskunta, joka on kasvanut sahatoimintaa, sellu- ja kartonkiteollisuutta, kemianteollisuutta, metalliteollisuutta ja sähköntuotantoa harjoittaneen Iggesundin ruukin ympärille. Toisen maailmansodan jälkeen yhtiön toimialoja saneerattiin ja se keskittyi pelkästään metsäteollisuuteen. 1980-luvulla yhtiön omistajaksi tuli vähin erin Mo och Domsjö AB eli MoDo, joka vuonna 2000 otti yritysostojen seurauksena nimen Holmen. Nykyisin Iggesundin täysin integroitu sellu- ja kartonkitehdas tunnetaan nimellä Holmen Iggesund Paperboard, ja se työllisti 2020-luvun alkuvuosina noin 800 ihmistä. Ruukin metalliteollisuusperinteitä paikkakunnalla on jatkanut tukinkuorinta- ja haketuslaitteistoja valmistava Iggesund Tools AB, jonka vuonna 2011 osti itävaltalainen Andritz. Tuolloin sillä oli 160 työntekijää. Iggesundin liepeillä sijaitsee Euroopan pisin tunnettu luolasto, noin 2,6 kilometriä pitkä Bodagrottorna. ==Lähteet== Luokka:Ruotsin taajamat Luokka:Hudiksvallin kunta Luokka:Ruotsin entiset kunnat Luokka:Ruotsin ruukit
Savolaesta sanarrieskoo – Lauluja Kalle Väänäsen runoihin

Savolaesta sanarrieskoo – Lauluja Kalle Väänäsen runoihin on Esa Pakarisen 13. ja viimeinen studioalbumi. Albumi julkaistiin postuumisti vuonna 1994 lähes viisi vuotta Pakarisen kuoleman jälkeen. Levy äänitettiin todennäköisesti Takomo-studiolla syyskuussa 1988. Albumi julkaistiin CD-levynä ja C-kasettina. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet. Levy sisältää kirjailija Kalle Väänäsen runoja vuosilta 1924-1930 laulujen muodossa. Runot ovat kirjoista Savolaesta sanarrieskoo (1924), Uutta sanarrieskoo (1925) ja Sanarrieskoo kolomaas kannikka (1930). == Kappaleet == Kaikki kappaleet säveltänyt Esa Pakarinen, sanoittanut Kalle Väänänen ja sovittanut Jaakko Salo. # # # # # # # # # # Vuoden 2011 Meiltähän tämä käy! Kaikki levytykset 1951–1988 -kokoelman mukaan Pakarinen muokannut Väänäsen runoa kappaleessa "Saanassa" ja Jukka Itkonen lyhentänyt runoa kappaleessa "Pyykkirannassa". CD-julkaisussa kappaleen "Tukkipoejal laalu" kirjattu virheellisesti "Tukkipojan laalu". Pakarinen on levyttänyt kappaleen "Talakoopolokka" aiemmin vuosina 1956 ja 1972 sekä "Saanassa"-kappaleen vuosina 1963 ja 1975. == Kokoonpano == * Esa Pakarinen - laulu ja lausunta (kappaleessa "Pyykkirannassa") === Jaakko Salon yhtye === * Jaakko Salo - kapellimestari / johto, piano (kappaleissa 2 ja 6-9) ja haitari (kappaleessa "Pyykkirannassa") * Aaro Kurkela - haitari / hanuri (kappaleissa 1-4 ja 6-9) * Heikki Laurila - kitara (kappaleissa 1-9) * Tapio Salo - basso (kappaleissa 1-4 ja 6-9) * Reino "Reiska" Laine - rummut (kappaleessa "Siivo tyttö") === Tuotanto === * Jukka Teittinen - äänitys (Takomo studio) * Pauli Saastamoinen - CD-masterointi (Finnvox) * Paavo Jänis - kuvat * Pertti Luhtanen - layout * Jaakko Salo - tuottaja == Lähteet == Luokka:Vuoden 1994 albumit Luokka:Esa Pakarisen albumit Luokka:Jaakko Salon tuottamat albumit
Savolainen kalakukko

Savolainen kalakukko on Esa Pakarisen 11. studioalbumi, joka julkaistiin vuonna 1981. Albumi on julkaistu vinyylilevynä ja C-kasettina Rondo- levymerkille. Albumin kappaleet "No jopa sattui" ja "Tyttö Nilsiän" julkaistiin singlenä neljä vuotta ennen albumin tekoa vuonna 1978. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet. Pakarisen seuraava albumi Beat ilmestyi seitsemän vuoden päästä vuonna 1988. == Kappaleet == Kaikki kappaleet sovittanut Kalevi Nyqvist, ellei toisin mainita. === A-puoli === # # # # # # === B-puoli === # * # # # # # == Kokoonpano == * Esa Pakarinen - laulu * Esa Pakarinen Jr. - laulu (kappaleessa "Tili tuli lauantaina") * Jaakko Salo - kapellimestari, piano(kappaleissa 1-4 ja 7-12), vibrafoni (kappaleessa "Minä haaveilin vaan"), syntetisaattori (kappaleessa "Haokilaolu") ja sähköpiano (kappaleessa "Syksyn saapuessa") * Kalevi Nyqvist - kapellimestari (kappaleissa 1-4 ja 7-9 ja 11) ja haitari (kappaleissa 1-4, 7-9, 11 ja 12) * Jörgen Petersen - trumpetti (kappaleissa 3, 5, 6, 8, 10 ja 11) * Tom Bildo - pasuuna (kappaleissa 3, 8, 10 ja 11) * Reijo Lehtovirta - klarinetti (kappaleessa "Tili tuli lauantaina"), alttosaksofoni (kappaleissa "Kiskot vievät Kouvolaan" ja "Haokilaolu") ja tenorisaksofoni (kappaleissa "Hengähä tok!" ja "Kirje ruotukaverille) * Pauli Granfelt - viulu (kappaleissa 1-4, 7-9 ja 12), trumpetti (kappaleissa "Haokilaolu" ja "Kirje ruotukaverille") ja mandoliini (kappaleessa "Hengähä tok!") * Taisto Wesslin - kitara (kappaleissa 1-4, 7, 9, 10 ja 12) ja mandoliini (kappaleissa "Kiskot vievät Kouvolaan" ja "Kirje ruotukaverille") * Tapio Salo - basso (kappaleissa 1-4 ja 7-12) * Ilpo Kallio - rummut (kappaleissa 1, 2, 4, 9 ja 12) * Tapani "Nappi" Ikonen - rummut (kappaleissa 3, 5-8, 10 ja 11) * Unto Haapa-aho - baritonisaksofoni (kappaleessa "No jopas sattui") ja klarinetti (kappaleessa "Tyttö Nilsiän") * Matti Viljanen - haitari (kappaleissa "No jopas sattui" ja "Tyttö Nilsiän") * Markku Hannola - ksylofoni (kappaleessa "No jopas sattui") ja vibrafoni (kappaleessa "Tyttö Nilsiän") * Heikki Laurila - kitara (kappaleissa "No jopas sattui" ja "Tyttö Nilsiän") * Heikki "Häkä" Virtanen - basso (kappaleissa "No jopas sattui" ja "Tyttö Nilsiän") === Tuotanto === * Jukka Teittinen - äänitys (Takomo-studiot, Helsinki, 1981) * Paavo Jänis - valokuvat * Kauko Koponen - kotelon suunnittelu * Jaakko Salo - tuotanto == Lähteet == Luokka:Vuoden 1981 albumit Luokka:Esa Pakarisen albumit Luokka:Jaakko Salon tuottamat albumit
Kansainvälinen kissanpäivä

Kansainvälistä kissanpäivää vietetään joka vuosi 8. elokuuta. Teemapäivän tarkoitus on kiinnittää huomiota kissojen hyvinvointiin ja lisätä tietoisuutta kodittomista kissoista. Päivän viettämisen aloitti vuonna 2002 kansainvälinen eläinsuojelujärjestö International Fund for Animal Welfare. Nykyisin päivän järjestämisvastuu on brittiläisellä International Cat Care -yhdistyksellä, joka on pyrkinyt parantamaan kotikissojen terveyttä ja hyvinvointia maailmanlaajuisesti vuodesta 1958 lähtien. == Lähteet == Luokka:Kissa Luokka:Elokuun juhlapäivät
David Reinbacher

David Reinbacher (s. 25. lokakuuta 2004 Hohenems, Itävalta) on itävaltalainen jääkiekkopuolustaja, joka pelaa Sveitsin National Leaguen EHC Klotenissa. Reinbacher on vuoden 2023 ensimmäisen kierroksen viides NHL-varaus, jonka Montreal Canadiens varasi. Hänet varattiin NHL:ään korkeimmalla sijalla itävaltalaispuolustajista, mitä koskaan on varattu. Reinbacheria pidetään kypsänä ja hyvänä kahdensuunnan puolustajana. Hän on pelannut Itävallan jääkiekkomaajoukkueessa. Hän pelasi esimerkiksi vuoden 2023 jääkiekon MM- kilpailuissa. Reinbacher on pelannut myös Itävallan nuorten maajoukkueessa. == Lähteet == Luokka:Itävaltalaiset jääkiekkoilijat Luokka:Montreal Canadiensin varaamat pelaajat Luokka:Vuonna 2004 syntyneet Luokka:Elävät henkilöt
Heyerdahl

Heyerdahl on norjalainen sukunimi: ==Sukunimi== * Christopher Heyerdahl (s. 1963), kanadalainen näyttelijä * Hans Heyerdahl (1857–1913), norjalainen naturalistinen taidemaalari * Hieronymus Heyerdahl (1773–1847), norjalainen pappi ja poliitikko * Thor Heyerdahl (1914–2002), norjalainen etnografi, Kon- Tiki-retkikunnan alkuunpanija ==Laiva== * KNM Thor Heyerdahl (runkonumero F314), Norjan laivaston Fridtjof Nansen -luokan fregatti Luokka:Luettelot henkilöistä sukunimen mukaan
Nes (Akershus)

Nes on kunta Akershusin läänissä Norjassa. Sen noin 550 maatilaa tekevät alueesta yhden suurimmista viljantuottajista koko maassa. Nesissä on monia luonnonnähtävyyksiä, kuten Glomma-joen eräät osat ja paljon järviä. Kunnassa sijaitsee myös eräs Norjan parhaiten säilyneistä kirkonraunioista. Vuoden 2023 alussa kunnassa oli 24 283 asukasta. Kunnan hallinnollinen keskus on Årnesin taajama. ==Media== Nesissä ilmestyy kolmesti viikossa paikallislehti Raumnes. ==Kuvia== Nes kirkeruin.jpg|Nesin vanhan kirkon rauniot Nes kirke Akershus.jpg|Nykyinen Nesin kirkko ==Tunnettuja henkilöitä== * Gudbrand Bøhn (1839–1906), viulisti * Åslaug Haga (s. 1959), poliitikko * Amund Grøndahl Jansen (s. 1994), maantiepyöräilijä * Berit Mørdre Lammedal (1940–2016), maastohiihtäjä * Amund Maarud (s. 1981), muusikko ==Lähteet== ==Aiheesta muualla== *
Ferdinand Roll

Ferdinand Nicolai Roll (28. toukokuuta 1831 Trondheim – 27. helmikuuta 1921 Aker) oli norjalainen juristi ja Høyren poliitikko. Hän istui suurkäräjillä vuosina 1877–1885 ja 1892–1894 sekä toimi Norjan oikeusministerinä 1889–1890. Lisäksi hän oli Molden pormestari 1875–1876 ja 1887. Rollin tytär oli Nini Roll Anker. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Norjan pormestarit Luokka:Vuonna 1831 syntyneet Luokka:Vuonna 1921 kuolleet
Saint-Michel-de-Castelnau

Saint-Michel-de-Castelnau on kunta Lounais-Ranskassa Gironden departementissa Uuden-Akvitanian alueella. Se sijaitsee noin 35 kilometriä Langonin kaupungista etelään. Saint-Michelin kirkko rakennettiin vuonna 1868 lähes kokonaan uudelleen. Julkisivun alaosassa on säilynyt vanhoja elementtejä, mukaan lukien 1500-luvun portaali. Château de Castelnau de Mesmes on ollut keskiaikainen 1200-luvulla rakennettu linna. Linna kuitenkin hylättiin ja vuonna 1820 se muutettiin takomoksi. Nykyään siitä on jäljellä vain rauniot. ==Lähteet== ==Aiheesta muualla== Luokka:Gironden kunnat
Johan Ulveson

Johan Ulveson (s. 30. toukokuuta 1954) on ruotsalainen näyttelijä ja koomikko. Hän aloitti uransa teatterilavalla 1980-luvulla ja löi läpi televisiossa Lorry-huumoriryhmän jäsenenä 1990-luvun alussa. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset koomikot Luokka:Vuonna 1954 syntyneet Luokka:Elävät henkilöt
Hälleforsnäs

Hälleforsnäs on taajama Flenin kunnassa Ruotsin Södermanlandin läänissä. Se sijaitsee noin 120 kilometriä lounaaseen Tukholmasta. Asukasluku vuonna 2022 oli 1 608. Hälleforsnäs on entinen teollisuusyhdyskunta, joka kehittyi 1600-luvun puolivälissä perustetun, alun perin tykkejä tuottaneen valimoruukin ympärille. 1900-luvulla valimossa tehtiin lämpöpattereita ja liesiä sekä LVI- putkia, ja se oli Pohjoismaiden suurimpia valurautatuotteiden valmistajia. Viimeisinä vuosina 1980-luvulla Electroluxin omistuksessa tehtaassa valettiin sähköliesien keittolevyjä. Huippuvuosinaan 1960-luvulla yli tuhat ihmistä työllistänyt valimo suljettiin 2000-luvun taitteessa ja toimii nyt kulttuurikeskuksena ja tarjoaa muun muassa työskentelytiloja taiteilijoille. Ruukkialueella toimii myös valimomuseo, Kolhusteatern-kesäteatteri, ravintoloita, pieni juustotehdas ja matkailutoimisto. Muutaman kerran vuodessa ilmestyvää ilmaisjakelulehteä Hälleforsnäs Allehandaa toimittaa ja julkaisee Puolangalta nuorena Ruotsiin muuttanut Jarmo Haapamäki. ==Lähteet== ==Aiheesta muualla== Luokka:Ruotsin taajamat Luokka:Flenin kunta Luokka:Ruotsin ruukit
Bergenin kaupunginportti

Bergenin kaupunginportti (norj. Stadsporten) sijaitsee lähellä Bergenin rautatieasemaa. Portin rakentaminen alkoi 1620-luvulla, ja nykyinen ulkoasu on vuodelta 1792. Rakennuksen ullakkokerroksessa toimi vuoteen 1972 Bjørgvinin hiippakunnan arkisto. Portti oli pitkään ainoa kulkuyhteys kaupunkiin maata pitkin, ja sen luona kerättiin tullimaksu kaupunkiin tuotavista tavaroista. Rakennus on ollut suojeltu vuodesta 1927. ==Lähteet== ==Aiheesta muualla== kaupunginportti Luokka:Portit Luokka:Suojellut rakennukset
Brollan

Ludvig ”Brollan” Brolin (s. 17. kesäkuuta 2002) on ruotsalainen Counter-Strike 2 -ammattilainen. Hänen on edustanut tammikuusta 2024 Mouzia lainalla Ninjas in Pyjamasista. Brolin on edustanut urallaan myös muun muassa fnaticia ja GODSENT-joukkuetta. Hän on voittanut urallaan muun muassa ESL Pro League Season 11 Europe -turnauksen, ja hänet valittiin sen parhaaksi pelaajaksi 1,13 turnauskeskiarvollaan. Hän sai finaalissa Mouzia vastaan 97 tappoa ja kuoli 84 kertaa, mistä seurannut 1,25 keskiarvo oli finaalin toisiksi paras. == Saavutukset == * Sija 19. HLTV TOP 20 -arvioinnissa vuonna 2019 * Sija 15. HLTV TOP 20 -arvioinnissa vuonna 2020 * MVP / ESL Pro League Season 11: Europe == Lähteet == Luokka:Ruotsalaiset elektronisen urheilun ammattilaiset Luokka:Vuonna 2002 syntyneet Luokka:Elävät henkilöt
Muren

Muren (myös Murenhvelvingen tai Rosenkrantzke mur) on Bergenissä sijaitseva 1500-luvulta peräisin oleva talo ja yksi kaupungin vanhimmista ei- uskonnollisista rakennuksista. Se valmistui vuonna 1561 lääninherra Erik Rosenkrantzin asunnoksi. Rakennus siirtyi kaupungin omistukseen vuonna 1924 ja suojeltiin kolme vuotta myöhemmin. Nykyisin siinä toimii Buekorps-museo. ==Lähteet== ==Aiheesta muualla== Luokka:Bergenin rakennukset ja rakennelmat Luokka:Suojellut rakennukset Luokka:1500-luku
Citroën DS3 R5

Citroën DS3 R5 on Citroën Racingin R5-luokan ralliauto, joka on tarkoitettu kilpailemaan muun muassa FIA:n WRC2-sarjassa ja rallin EM-sarjassa. Auto esiteltiin Portugalin rallissa vuonna 2013 ja sen homologaatio valmistui keväällä 2014. Auton seuraaja on Citroën C3 R5. == Lähteet == == Aiheesta muualla == * Tulokset eWRC-sivustolla DS3 R5 Luokka:R5-autot
Kirjallisuusvuosi 1735

Kirjallisuusvuosi 1735 käsittelee vuoden 1735 tärkeitä kirjallisuuden tapahtumia, uutisia ja julkistuksia. == Tapahtumia == * Jonathan Swiftin teos Gulliverin retket julkaistiin kahdessa osassa vuonna 1726. Teoksen julkaisija Benjamin Motte teki tuolloin teokseen monia lisäyksiä. Vuonna 1735 irlantilainen George Faulkner julkaisi Gulliverin retket alkuperäisessä muodossaan ilman Motten lisäyksiä. Tämä versio on sittemmin vakiintunut. == Julkaisuja == * Jean-Baptiste Du Halde - Description Géographique, Historique, Chronologique, Politique et Physique de l'Empire de la Chine et de la Tartarie Chinois * Carl von Linné - Systema Naturae * Claudine Guérin de Tencin - Mémoires du comte de Comminge * V. K. Tregyjakovski - Новый и краткий способ к сложению стихов Российских ('Uusi ja lyhyt tapa tehdä venäläisiä runoja') * Voltaire - Siècle de Louis XIV (essee) 1735 Luokka:1735
Timo Paukku

Timo Paukku (s. 1961 tai 1962) on suomalainen tiedetoimittaja ja tietokirjailija. Hän on työskennellyt Helsingin Sanomien tiedetoimituksessa vuodesta 1989. Nuorena Paukku viihtyi Kuopion pääkirjastossa. Kuulennot ja Erich von Däniken tekivät häneen vaikutuksen. Lukioikäisenä hän suunnitteli ryhtyvänsä tiedetoimittajaksi. Hän aloitti viestinnän opinnot Helsingin yliopistossa vuonna 1980, mutta toisena vuonna hän vaihtoi alan sosiologiaan. 1983–84 hän työskenteli kesätoimittajana Savon Sanomissa. Vuonna 1985 hän pääsi Sanoman toimittajakouluun ja jätti gradun kirjoittamisen sikseen. Hän harjoitteli kuudessa eri toimituksessa, mm. Ilta-Sanomissa ja valmistui toimittajakoulun 11. kurssilta keväällä 1987 . Samana vuonna hän aloitti työt Helsingin Sanomien ajankohtaistoimituksessa. Vuonna 1989 lehteen perustettiin Tiede ja ympäristö -liite, ja tiedetoimittaja Risto Varteva otti Paukun apupojakseen ja oppilaakseen. Vuodesta 1989 Paukun päätyö on ollut tieteestä kirjoittaminen ja tiedesivujen suunnittelu. Mieluiten hän kirjoittaa avaruudesta. Suomen tiedetoimittajien liitto valitsi Paukun Vuoden tiedetoimittajaksi vuonna 2012. Liitto arvosti Paukun vankkaa asiantuntemusta yhtä lailla kuin hänen huumorintajuaan. Vuodeksi 2012 Paukku sai Koneen Säätiöltä apurahan kirjaan, joka kertoo tulevaisuuden tekniikoista. Kirjan vuoksi hän vietti vuoden toimivapaalla lehtityöstä. Kirja Kymmenen uutta ihmettä ilmestyi 2013. Paukku on myös suomentanut monia kirjoja, esimerkiksi teoksen Ylittyvät kasvun rajathttps://www.finna.fi/Record/3amk.13727?sid=3070941738. == Teokset == * Kettunen, Niko & Paukku, Timo: Kännykkä: Lyhyt historia. Helsinki: Suomalaisen Kirjallisuuden Seura, 2014. ISBN 978-952-222-537-5 * Paukku, Timo: Kymmenen uutta ihmettä: Teknologiat, jotka muuttavat maailmaa. [Helsinki]: Gaudeamus, 2013. ISBN 978-952-495-280-4 == Lähteet == Luokka:Suomalaiset tietokirjailijat Luokka:Helsingin Sanomien toimittajat Luokka:1960-luvulla syntyneet Luokka:Elävät henkilöt
Valitut (elokuva)

Valitut on vuoden 2025 maaliskuussa ensi-iltansa saava suomalais-ruotsalainen elokuva, jonka on ohjannut ja käsikirjoittanut Jon Blåhed. Se on maailman ensimmäinen meänkielinen, pitkä draamaelokuva. Elokuvan tapahtumat sijoittuvat 1930-luvun Tornionjokilaaksoon, jossa elettiin suurien saarnojen ja herätyksellisyyden, korpelalaisuuden, aikaa. Korpelaisuus on saanut nimensä lestadiolaisen Toivo Korpelan mukaan. Elokuva on saanut ideansa Bengt Pohjasen kirjoittamasta näytelmästä Dagning! Röd! Elokuvaa on kuvattu kesällä 2023 Pelkosenniemen Suvannon lisäksi myös esimerkiksi Kolarissa, Ylitorniolla ja Ruotsin Lapissa. == Lähteet == == Aiheesta muualla == * Elokuvan traileri Youtubessa Luokka:77.4 Elokuvataide Luokka:Vuoden 2025 suomalaiset elokuvat Luokka:Lestadiolaisuus
Brolin

Brolin on muun muuassa seuraavien henkilöiden sukunimi: * Josh Brolin (s. 1968), yhdysvaltalainen näyttelijä * Tomas Brolin (s. 1969), ruotsalainen jalkapalloilija * James Brolin (s. 1940), yhdysvaltalainen näyttelijä * Brollan, oik. Ludvig Brolin (s. 2002), ruotsalainen elektronisen urheilun ammattilainen
Lesley Ugochukwu

Lesley Chimuanya Ugochukwu (s. 26. maaliskuuta 2004 Rennes, Ranska) on ranskalainen jalkapalloilija, joka edustaa Englannin Valioliigassa pelaavaa Southamptonia lainalla saman sarjan Chelseasta. Hän on pelannut useissa Ranskan nuorisomaajoukkueissa. Hän on pelipaikaltaan puolustava keskikenttäpelaaja. Ugochukwu teki ammattilaisdebyyttinsä tulemalla Stade Rennaisin joukkueessa vaihdosta kentälle 89. peliminuutilla Ligue 1:n 34. kierroksen ottelussa Dijonia vastaan huhtikuussa 2021. Hän pelasi Rennaisissa kaikkiaan 47 Ranskan pääsarjaottelua ja teki yhden maalin. Eurooppa-liigassa hän pelasi seitsemän ja Konferenssiliigassa kolme ottelua. Elokuussa 2023 Chelsea hankki hänet 27 miljoonan euron siirtokorvauksella ja seitsemän vuoden sopimuksella. Hän pelasi avauskaudellaan 12 valioliigaottelua, ja oli hamstring-vamman vuoksi viisi kuukautta kentiltä sivussa. Ugochukwu on pelannut Ranskalle alle 18-, 19- ja 21-vuotiaiden maajoukkueissa. Ranskan alle 18-vuotiaiden maajoukkueessa hän on tehnyt yhdeksässä ottelussa yhden maalin Algeriaa vastaan ja alle 19-vuotiaiden maajoukkueessa hän on niin ikään yhdeksässä ottelussa kaksi maalia Suomea ja Kazakstania vastaan. Ugochukwulla on myös Nigerian kansalaisuus, ja hän on entisen jalkapallopuolustajan Onyekachi Apamin veljenpoika. == Lähteet == Luokka:Ranskalaiset jalkapalloilijat Luokka:Vuonna 2004 syntyneet Luokka:Elävät henkilöt
ABM-sopimus

Anti-Ballistic Missile Treaty () eli ABM-sopimus oli Yhdysvaltojen ja Neuvostoliiton välinen aseidentariisuntasopimus, joka rajoitti ballististen ohjusten torjuntaohjuksia (). Sen oli tarkoitus vähentää painetta rakentaa uusia ydinaseita ydinpelotteen ylläpitämiseksi. Sopimus allekirjoitettiin vuonna 1972 ja sen oli tarkoitus olla voimassa 30 vuotta. Sopimus päättyi vuoden 2002 aikana, kun Yhdysvallat oli ilmoittanut vetäytyvänsä sopimuksesta ydinasekiristyksen ja terrorismin pelossa joulukuussa 2001. On sanottu, että se on johtanut uuteen asevarusteluun. == Sopimus == Sopimus rajoitti strategisten ballististen ohjusten torjuntaan kykenevien ohjusten määrää niin, että kummallakin maalla sai olla kaksi enintään sadalla tämmöisellä ohjuksella varustettua laukaisupaikkaa, jolloin toinen suojasi pääkaupunkia ja toinen omien ydinohjusten laukaisupaikkaa. Niiden piti olla tarpeeksi kaukana toisistaan, jolloin vain kaksi pienehköä aluetta koko maassa olivat vihollisen ohjuksilta suojattuina. Molemminpuoleisen heikon puolustuksen ideana oli vähentää tarvetta uusien ydinaseiden valmistamiselle, sillä jo olemassa oleva määrä riittäisi hyvin suurtuhoon. Vuoden 1974 lisärajoitus vähensi puolustettavien alueiden ja torjuntaohjusten tukikohtien määrän kahdesta yhteen. Sopimuksen allekirjoittivat Moskovassa 26. toukokuuta 1972 Yhdysvaltain presidentti Richard Nixon ja Neuvostoliiton kommunistisen puolueen pääsihteeri Leonid Brežnev. Sopimus tuli voimaan ratifiointien jälkeen 3. lokakuuta 1972. == Lähteet == Luokka:1900-luvun kansainväliset sopimukset
Thomas Mardal

Thomas Mardal (s. 16. huhtikuuta 1997) on norjalainen yleisurheilija, joka on kilpaillut kansainvälisesti mm. painonheitossa ja moukarinheitossa. Thomas Mardal osallistui kansainvälisiin ikäluokkien mestaruuskisoihin. Ensimmäisen kerran hän osallistui nuorten EM-mestaruuskisoihin Ruotsin Eskilstunassa lajinaan kiekonheitto, mutta putosi karsinoissa. Seuraavana vuonna hän jäi alle 20-vuotiaiden MM-kisojen Bydgoszczissa eteni loppukilpailuun, mutta ei edennyt vielä kahdeksan parhaan joukkoon. Vuoden 2017 U23-EM-kisoissa Bydgoszczissa hän osallistui moukarinheittoon sijoittuen 10:ksi. Mardal siirtyi vuonna 2017 opiskelijastipendillä Floridan yliopistoon Gainesvilleen. Siellä opiskellessaan hänestä tuli vuonna 2021 NCAA:n mestari niin moukarinheitossa kuin painonheitossa. Hän valmistui Floridan yliopistosta suorittaen Business Administration-tutkinnon vuonna 2022. Miesten sarjassa Mardal edusti Norjaa vuoden 2022 MM-kisoissa Eugenessä jääden karsintoihin. Vuonna 2023 hän saavutti ensimäisen Norjan moukarinheiton mestaruuden voittaen 2020-luvun norjalaisen huippuheittäjän Eivind Henriksenin. Mardalin isä on pituushyppääjänä tunnettu Ole Morten Mardal. == Lähteet == Luokka:Norjalaiset moukarinheittäjät Luokka:Vuonna 1997 syntyneet Luokka:Elävät henkilöt
Forsvik

Forsvik on runsaan 300 asukkaan taajama Karlsborgin kunnassa Ruotsin Länsi- Götanmaan maakunnassa. Götan kanavan varrella sijaitseva Forsvik on kasvanut 1400-luvun alussa perustetun ruukin ympärille. Teolliseen toimintaan on vuosisatojen varrella kuulunut mylly, saha, vesivoimalla toimivia metallipajoja, konepaja, puuhiomo ja valimo. Teollisuustoiminta loppui vuonna 1977, ja nyt ruukin alue on museona ja muussa kulttuurikäytössä. ==Lähteet== ==Aiheesta muualla== *Forsviks brukin verkkosivusto Luokka:Ruotsin taajamat Luokka:Karlsborgin kunta Luokka:Ruotsin ruukit
Hinaleimoana Wong-Kalu

Hinaleimoana Kwai Kong Wong-Kalu (s. 15. toukokuuta 1972) on havaijilainen opettaja ja ohjaaja. Lisäksi hän on sateenkaariväestön etuja ajavana aktivistina. == Tausta ja yksityiselämä == Wong-Kalu syntyi vuonna 1972. Hänen äitinsä oli taustaltaan portugalilainen, englantilainen ja havaijilainen. Isänsä sen sijaan oli kiinalaista alkuperää. Perheessä oli yhteensä neljä lasta, joista Hinaleimoana oli nuorin. Wong-Kalu kasvoi O‘ahun saarella ja kävi Kamehameha-koulua. High schoolin suoritettuaan hän alkoi opiskelemaan havaijilaista kulttuuria Havaijin yliopiston Mānoan kampuksella. Wong-Kalu määrittelee olevansa māhū, joka on perinteinen havaijilainen kolmas sukupuoli. Hän on naimisissa tongalaisen Haemaccelo Kalun kanssa. Syntyessään Wong-Kalu määriteltiin pojaksi, mutta alkoi pohtia identiteettiään jo lapsena: hän oli kiinnostunut nimenomaan äitinsä vaatteista ja häntä myös kiusattiin koulussa, koska oli "liian naisellinen". == Ura == Wong-Kalu aloitti uransa havaijinopettajana Leeward Community Collegessa. Vuosina 2011–2012 ohjaaja Dean Hamer alkoi dokumentoimaan Wong-Kalun elämää, minkä tuloksena vuonna 2014 julkaistiin dokumenttielokuva Kumu Hina. Elokuva keskittyi Wong-Kalun elämään ja kohtaamiin haasteisiin kolmannen sukupuolen edustajana. Wong-Kalu on jo kouluajoiltaa lähtien ollut aktiivinen Havaijin alkuperäisasukkaiden oikeuksien ajaja. Vuonna 2014 hän asettui ehdolle OHA:n vaaleissa ja keskittyi kampanjassaan inklusiivisuuteen ja alkuperäisväestön terveyteen. == Filmografia == * Aikane (2023) * The Healer Stones of Kapaemahu (2022) * Kapaemahu (2020) * The Rogers (2020) * Leitis in Waiting (2018) * Lady Eva (2017) Lähde: == Lähteet == Luokka:Vuonna 1972 syntyneet Luokka:Havaijilaiset Luokka:Yhdysvaltalaiset elokuvaohjaajat Luokka:Yhdysvaltalaiset opettajat Luokka:Elävät henkilöt Luokka:Seksuaali- ja sukupuolivähemmistöjen oikeuksia ajaneet aktivistit
Ropz

Robin ”ropz” Kool (s. 22. joulukuuta 1999) on virolainen Counter-Strike 2 -ammattilainen. Hän on edustanut viimeisimpänä FaZe Clan -joukkuetta. Counter- Strikeen keskittynyt HLTV on valinnut hänet seitsemästi maailman 20 parhaan pelaajan joukkoon. Kool saavutti uransa alussa mainetta Counter-Striken ammattilaispelaajille tarkoitetussa FPL-liigassa. Hän kiinnitti siellä kahden ammattilaispelaajan huomion, Dennis ”dennis” Edmanin ja Nikola ”NiKo” Kovačin. Heidän mielestään Kool oli vuoden 2017 potentiaalinen breakout pelaaja. Kool liittyi huhtikuussa 2017 Mouziin ja korvasi yhden sen pitkäaikaisimmista jäsenistä Timo ”Spiidi” Richterin. Hän pelasi ensimmäisen ammattilaisottelunsa kuun puolenvälin paikkeilla Team EnVyUsia vastaan. Kool voitti Mouzissa edustamiensa vuosien aikana merkittävimpänä ESL Pro League Season 10 Finals -turnauksen, ja hänet valittiin sen parhaaksi pelaajaksi. Loppuottelussa fnaticia vastaan hänen keskiarvonsa 1,39 oli selvästi koko ottelun korkein. Se koostui 74 taposta ja 45 kuolemesta. Kool liittyi maaliskuussa 2022 yhdysvaltalaiseen FaZe Claniin korvaten Olof ”⁠olofmeister” Kajbjerin. Joukkue voitti samana vuonna historiansa ensimmäisen major-turnauksen, PGL Major Antwerpin. Koolista tuli samalla ensimmäiset major-turnauksen voittanut virolainen. Hän sai turnauksesta EVP-palkinnon yhteensä 1,12 keskiarvollaan. Finaalissa Natus Vincereä vastaan hän sai 37 tappoa ja kuoli 35 kertaa. Joukkue voitti maaliskuussa Intel Grand Slam Season 4 -turnauksen ja sai miljoona dollaria palkintorahaa. Hänet valittiin vuonna 2023 kolmen turnauksen parhaaksi pelaajaksi, viimeisimpänä CS Asia Championshipsin. Kool lähti FaZesta vuoden 2024 lopulla, ja HLTV:n toimittajan Guillaume ”neL” Rathierin mukaan hän siirtyisi Team Vitalityyn ilmaissiirolla. Kool kertoi lähteneensä joukkueesta pelatakseen joukkueelle, joka omaa enemmän kapasitettia menestymiseen. == Saavutukset == === MVP === * ESL Pro League Season 10: Finals * ESL Pro League Season 15 * ESL Pro League Season 17 * Thunderpick World Championship 2023 * CS Asia Championships 2023 === HLTV TOP 20 === Vuosi Sijoitus 2018 19. 2019 10. 2020 7. 2021 18. 2022 8. 2023 3. 2024 18. == Lähteet == Luokka:Elektronisen urheilun ammattilaiset Luokka:Virolaiset urheilijat Luokka:Vuonna 1999 syntyneet Luokka:Elävät henkilöt
AcoR

Frederik ”acoR” Gyldstrand (s. 24. kesäkuuta 1997) on tanskalainen Counter- Strike 2 -ammattilainen. Hän on pelannut heinäkuusta 2024 Team SoloMidille AWP-tarkkuuskivääriä. Gyldstrand on edustanut urallaan lukuisia joukkueita, joihin lukeutuvat muun muassa North Academy, Squared, Tricked, MAD Lions, Mouz ja GamerLegion. Hänen uransa merkittävin sijoitus on hopeaa viimeisestä Global Offensivessa pidetystä major-turnauksesta, BLAST Paris Majorista. Gyldstrand sai finaalissa Team Vitalityä vastaan 30 tappoa ja kuoli 33 kertaa. Hän voitti finaalissa yhden tärkeän yksi vastaan kaksi -pistoolitilanteen. MAD Lionsin kanssa hän taas voitti erittäin merkittävän Flashpoint Season 1 -turnauksen. Hän oli finaalissa joukkueensa paras pelaaja 1,13 keskiarvollaan, joka koostui 57 taposta ja 49 kuolemasta. Hän voitti yhden kaksi vastaan neljä tilanteen Asger ”AcilioN” Larsenin kanssa. == Lähteet == Luokka:Tanskalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
ZooMaa

Thomas ”ZooMaa” Paparatto (s. 9. elokuuta 1995) on yhdysvaltalais-italialainen ammattilaisuransa lopettanut Call of Duty -pelaaja. Nykyään hän striimaa FaZe Clan -joukkueelle. Hän on myös Stallions -organisaation omistaja. ZooMaa aloitti ammattilaisuransa vuonna 2015 ja liittyi silloin ensimmäisen kerran FaZeen lähes neljäksi ja puoleksi vuodeksi. Heidän paras voittonsa tuli S-tason turnauksesta CWL Pro League Stage 1 Playoffs 2018. FaZen jälkeen hän pelasi hieman yli vuoden New York Sublinersissa. He voittivat erittäin merkittävän Call of Duty League 2020 Week 11 - New York -turnauksen. ZooMaa liittyi toisen kerran FaZeen vuoden 2021 marraskuussa, mutta tällä kertaa striimaajana. Hän perusti Stallionsin hieman yli vuosi FaZeen liittymisensä jälkeen. Nuoruudessa Paparatto oli kiinnostunut muun muuassa skeittauksesta ja jalkapallosta. Opiskeluaikoinaan hän loukkaantui vakavasti ja päätti tämän jälkeen keskittyä Call of Dutyn harjoittamiseen. == Lähteet == Luokka:Yhdysvaltalaiset elektronisen urheilun ammattilaiset Luokka:Italialaiset urheilijat Luokka:Striimaajat Luokka:Yhdysvaltalaiset yrittäjät Luokka:Vuonna 1995 syntyneet Luokka:Elävät henkilöt
K0nfig

Kristian ”k0nfig” Wienecke (s. 19. huhtikuuta 1997) on tanskalainen Counter- Strike 2 -ammattilainen, joka pelaa ruotsalaiselle Ninjas in Pyjamasille. Vuosien varrella k0nfig on pelannut muun muuassa joukkueissa SK Gaming, Team Dignitas, North, OpTic Gaming, Complexity Gaming ja Astralis. Hän on saavuttanut monia hyviä voittoja, joista merkittävimmät ovat EPICENTER 2016 -, DreamHack Open Summer 2019 -, DreamHack Open Montreal 2017 -ja BLAST Premier: Spring 2020 European Finals -turnauksista. == Saavutukset == === Palkinnot === * Sija 14. HLTV TOP 20 Players -arvioinnissa vuonna 2017. * Sija 10. Thorin's Top 10 CS:GO Players -arvioinnissa vuonna 2017. === MVP === * EPICENTER 2016. * DreamHack Open Montreal 2017. === Muut === * K0nfig on saavuttanut eniten tappoja Renedagesia vastaan "säännön" aikana 47 tapolla DreamHack Masters Marseille 2018:n Pohjois-Amerikan karsintaottelussa. == Lähteet == Luokka:Tanskalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
FVR – Suomen rokotetutkimus

FVR – Suomen rokotetutkimus Oy perustettiin vuonna 2022, kun Tampereen yliopiston Rokotetutkimuskeskus ja Terveyden ja hyvinvoinnin laitoksen (THL) kliinisen rokotetutkimuksen tutkimusryhmä yhdistettiin Suomen valtion erityistehtäväyhtiöksi. FVR-lyhenne tulee sanoista Finnish Vaccine Research. Yhtiön perustamisella vahvistettiin jo ennestään kansainvälisesti korkeatasoista suomalaista rokotetutkimusosaamista, jotta käyttöön saadaan hyvin tutkittuja, yhä vaikuttavampia ja turvallisempia rokotteita sekä Suomeen että maailmalle. Lisäksi yhtiön toiminnan kautta tuetaan pandemian kaltaisiin terveysuhkiin varautumista ja Suomen vetovoimaa rokotetutkimuksen erityisosaajana. == Lähteet == Luokka:Suomalaiset valtionyhtiöt Luokka:Sosiaali- ja terveysministeriö
Diana Suumann

Diana Suumann (s. 5. heinäkuuta 1992) on virolainen yleisurheilija lajinaan pika-aidat. Ammatiltaan hän on yleislääkäri. Hän on kilpaillut 100 metrin juoksussa alle 23-vuotiaiden EM-kilpailuissa vuonna 2013 sekä 100 metrillä, 100 metrin aidoissa ja pikaviestissä universiadeissa vuosina 2015 ja 2017 sekä 60 metrin aitajuoksussa sisäratojen EM-kisoissa vuonna 2021. Suumann oli kesäkussa 2023 Euroopan joukuemestaruuskilpailuissa Viron naisten pikaviestijoukueessa (Miia Ott, Diana Suumann, Kreete Verlin ja Ann Marii Kivikas), joka juoksi uuden Viron ennätyksen 44,21. Viron mestaruuskisoissa hän on saavuttanut: * viisi mestaruutta (2016, 2019, 2021, 2022 ja 2023) 100 metrin aidoissa, * kolme hopeaa (2015, 2018 ja 2020) 100 metrin aidoissa ja yksi hopea 100 metrillä vuonna 2017 * pronssin vuonna 2014 100 metrin aidoissa. Vuoden 2023 mestaruuskisojen voittoaika oli hänen ennätyksensä 13,07. Suumann on kilpaillut erittäin usein Suomessa muun muassa GP-kisoissa 2020-luvulla. Urheilu-uransa aikana hän opiskellut Tarton yliopiston lääketieteellisessä tiedekunnassa ja valmistui vuonna 2020. Urhelu-uransa hän on edustanut yliopiston urheiluseuraa. == Lähteet == Luokka:Virolaiset pika- aitajuoksijat Luokka:Virolaiset lääkärit Luokka:Vuonna 1992 syntyneet Luokka:Elävät henkilöt
Solvatokromismi

Solvatokromismi eli solvatokromia on ilmiö, jossa liuoksen absorboiman sähkömagneettisen säteilyn aallonpituus riippuu liuenneen aineen lisäksi liuottimen poolisuudesta. Sama aine liuotettuna eri liuottimiin muodostaa siis erivärisen liuoksen. Liuottimen poolisuus vaikuttaa liuenneen yhdisteen perustilan ja virittyneen tilan väliseen energiaeroon. Pooliset liuottimet stabiloivat yhdisteen virittynyttä tilaa, jos se on poolisempi kuin perustila. Tällöin energiaero pienenee, ja aineen liuos absorboi poolisissa liuottimissa pidempiä aallonpituksia kuin poolittomissa (batokrominen siirtymä). Tätä kutsutaan positiiviseksi solvatokromismiksi. Sen sijaan virittyneen tilan ollessa perustilaa poolittomampi aineen liuos absorboi poolisissa lyhyempiä aallonpituuksia kuin poolittomissa (hypsokrominen siirtymä). Tätä kutsutaan negatiiviseksi solvatokromismiksi. Kaikkien solvatokromisten aineiden käyttäytymistä ei kuitenkaan voi kuvata pelkästään positiiviseksi tai negatiiviseksi. Orgaanisilla yhdisteillä solvatokromismia esiintyy yhdisteissä, joissa on runsaasti konjugoituneita π-orbitaaleja, esimerkiksi karotenoideissa, polyeeneissä, polyyneissä ja polymetiineissä. Epäorgaanisten yhdisteiden solvatokromismi johtuu liuottimen poolisuuden vaikutuksesta d-orbitaalien elektronien siirtymien energioihin ja koordinaatiokehään. == Lähteet == Luokka:Liuokset
Kirjallisuusvuosi 1734

Kirjallisuusvuosi 1734 käsittelee vuoden 1734 tärkeitä kirjallisuuden tapahtumia, uutisia ja julkistuksia. == Tapahtumia == * Society of Dilettanti -seura perustettiin Lontoossa. Se tukee antiikin Kreikan ja Rooman taiteen ja muinaisjäänteiden tutkimusta. Tosin seuran perustamisajaksi on esitetty myös vuotta 1732. * Vuoden 1734 laki tuli voimaan Ruotsissa. * Voltairen Lettres philosophiques -teoksen koko painos tuomittiin hävitettäväksi ja sen julkaisija vangittiin Britanniassa. == Julkaisuja == * Dimitrie Cantemir - History of the Growth and Decay of the Ottoman Empire * Carlo Goldoni - Belisario * Jean-Baptiste Gresset - Vert-Vert * Friederike Caroline Neuber - Ein Deutsches Vorspiel * Alexander Pope - An Essay on Man * António José da Silva - Esopaida * Emanuel Swedenborg - Opera philosophica et mineralia ==Lähteet== 1734 Luokka:1734
Marrakechin ePrix

Marrakechin ePrix on kaudesta 2016–2017 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu väliaikaisella Circuit International Automobile Moulay El Hassanin katuradalla Marrakechissa. Edellisen kerran kilpailu on ajettu kaudella 2021–2022. == Rata == Circuit International Automobile Moulay El Hassan eli Marrakechin katurata on väliaikainen katurata. Rata sijaitsee historiallisella Agdalin alueella Atlasvuorten juurella. Rata on vajaat kolme kilometriä pitkä ja siinä on 12 mutkaa. Rata on osittain pysyvällä moottoriradalla ja osittain kadulla. == Tulokset == Vuosi Rata Voittaja Toinen Kolmas Paalupaikka Nopein kierros Viite 2016 Marrakech Sébastien Buemi Renault e.Dams Sam Bird DS Virgin Racing Felix Rosenqvist Mahindra Racing Felix Rosenqvist Mahindra Racing Loïc Duval Faraday Future Dragon Racing 2018 Felix Rosenqvist Mahindra Racing Sébastien Buemi Renault e.Dams Sam Bird DS Virgin Racing Sébastien Buemi Renault e.Dams Nelson Piquet Jr. Panasonic Jaguar Racing 2019 Jerome d'Ambrosio Mahindra Racing Robin Frijns Envision Virgin Racing Sam Bird Envision Virgin Racing Sam Bird Envision Virgin Racing Lucas di Grassi Audi Sport ABT Schaeffler 2020 António Félix da Costa DS Techeetah Maximilian Günther BMW i Andretti Motorsport Jean-Éric Vergne DS Techeetah António Félix da Costa DS Techeetah Pascal Wehrlein Mahindra Racing 2022 Edoardo Mortara ROKiT Venturi Racing António Félix da Costa DS Techeetah Mitch Evans Jaguar TCS Racing António Félix da Costa DS Techeetah Lucas di Grassi ROKiT Venturi Racing == Lähteet ==
Luettelo Instagramin seuratuimmista käyttäjistä

Tämä on luettelo Instagramin seuratuimmista käyttäjistä. Luettelossa on mukana 20 eniten seurattua käyttäjää. Päivitetty 4. helmikuuta 2025 Sija Käyttäjänimi Nimi Seuraajamäärä (milj.) Selitys 1\. instagram Instagram 686 Instagramin oma käyttäjä 2\. cristiano Cristiano Ronaldo 648 jalkapalloilija 3\. leomessi Lionel Messi 505 jalkapalloilija 4\. selenagomez Selena Gomez 422 näyttelijä ja laulaja 5\. therock Dwayne ”The Rock” Johnson 395 näyttelijä ja showpainija 6\. kyliejenner Kylie Jenner 395 tosi-tv-esiintyjä, muotisuunnittelija 7\. arianagrande Ariana Grande 377 laulaja 8\. kimkardashian Kim Kardashian 358 televisio- ja sosiaalisen median persoona 9\. beyonce Beyoncé 313 laulaja ja näyttelijä 10\. khloekardashian Khloé Kardashian 305 televisiopersoona 11\. nike Nike 302 yritys 12\. justinbieber Justin Bieber 295 laulaja 13\. kendalljenner Kendall Jenner 290 malli ja televisiopersoona 14\. taylorswift Taylor Swift 283 laulaja 15\. natgeo National Geograpic 280 televisiokanava, valokuvaus 16\. virat.kohli Virat Kohli 270 kriketinpelaaja 17\. jlo Jennifer Lopez 250 laulaja, näyttelijä, tanssija ja tuottaja 18\. neymarjr Neymar 228 jalkapalloilija 19\. nickiminaj Nicki Minaj 227 muusikko 20\. kourtneykardash Kourtney Kardashian 220 televisiopersoona, muotisuunnittelija, malli Lähde: == Lähteet == Luokka:Sosiaalinen media Luokka:Luettelot vapaa-ajasta
Sdy

Viktor ”sdy” Orudžev (; s. 14. maaliskuuta 1997) on ukrainalainen Counter- Strike 2 -ammattilainen. Hän pelaa nykyään suomalaiselle ENCE eSportsille kapteenina. Orudžev on tunnettu urallaan osallisuudestaan Team Spiritissä, Natus Vinceressä ja Montessa. Hänen uransa rahallisin voitto on tullut BLAST Premier: Spring Finals 2022 -turnauksesta kesäkuussa 2022 NaVin kanssa. Orudževin rating oli puolivälierässä FaZe Clania vastaan 1,15, semifinaalissa OG Esportsia vastaan 0,89 ja finaalissa Team Vitalityä vastaan 1,12. Monten kanssa hän taas voitti ESL Challenger Jönköping 2023 -turnauksen marraskuussa 2023. Orudžev sai turnauksesta MVP-tittelin. Hänen ratinginsa koko turnauksessa oli 1,36. Hän liittyi ENCE eSportsiin toukokuussa 2024. == Saavutukset == * MVP / ESL Challenger Jönköping 2023 == Lähteet == Luokka:Ukrainalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
Heurekan silta

Heurekan silta (myös nimellä Heurekan kevyen liikenteen silta) on Keravanjoen ylittävä pyöräilyn ja jalankulun silta Vantaan Tikkurilassa. Se sijaitsee pääradan länsipuolella tiedekeskus Heurekan ja Tikkurilan rautatieaseman välissä. Välittömässä läheisyydessä sijatisee myös Sokos Hotel Vantaa. Tyypiltään Heurekan silta on vinoköysisilta, ja se valmistui vuonna 1989. Silta tunnetaan muun muassa rakkauslukkojen kiinnityspaikkana. Muita lähellä sijaitsevia Keravanjoen ylityspaikkoja ovat Veininmyllyn kupeessa sijaitseva Silkkisilta sekä kulttuuritehdas Vernissan vieressä sijaitseva Vernissan silta. == Katso myös == * Tikkurilankoski * Väritehtaanranta == Lähteet == ==Aiheesta muualla== Luokka:Vantaan kevyen liikenteen sillat Luokka:Tikkurila Luokka:Vinoköysisillat
Silkkisilta

Silkkisilta (myös nimellä Åvikinsilta) on Keravanjoen ylittävä pyöräilyn ja jalankulun silta Vantaan Tikkurilassa. Se sijaitsee Veininmyllyn vieressä Heurekan sillan ja pääradan länsipuolella. Se on Heurekan sillan ohella yksi keskeisistä pyöräily- ja kävelyreiteistä tiedekeskus Heurekaan. Vuonna 1981 valmistunut Silkkisilta on tyypiltään langerpalkkisilta. == Katso myös == * Tikkurilan Silkki == Lähteet == ==Aiheesta muualla== Luokka:Vantaan kevyen liikenteen sillat Luokka:Tikkurila Luokka:Langerpalkkisillat
Cuvette

Cuvette on yksi Kongon tasavallan kymmenestä alueesta, joka sijaitsee maan keskiosan alueella. Alueen länsipuolella on Cuvette Ouest, etelässä Plateaux ja pohjoisessa Likouala sekä Sangha. Cuvetten pääkaupunki ja hallinnollinen keskus on Owando. Vuoden 2023 väestönlaskennassa alueella asui 316 599 asukasta. == Lähteet == Luokka:Kongon tasavallan alueet
Kouilou

Kouilou on yksi Kongon tasavallan kymmenestä alueesta, joka sijaitsee eteläisessä osassa valtiota ja sillä on osittainen raja myös merelle. Alueen pohjoispuolella sijaitsee Niari. Kouiloun pääkaupunki ja hallinnollinen keskus on Pointe-Noire. Vuoden 2009 väestönlaskennassa alueen väkiluku oli 95 457. == Lähteet == Luokka:Kongon tasavallan alueet
Lekumu

Lekumu on yksi Kongon tasavallan kymmenestä alueesta. Se sijaitsee eteläisessä osassa valtiota. Alue rajoittuu lännessä Niariin, etelässä Bouenzaan, idässä Pooliin ja pohjoisessa Plateauxiin. Alueen pääkaupunki ja hallinnollinen keskus on Sibiti. == Lähteet == Luokka:Kongon tasavallan alueet
Liettuan itsenäisyysjulistus

Liettuan itsenäisyysjulistus () on 16. helmikuuta 1918 Liettuan neuvoston allekirjoittama itsenäisyysjulistus. Lain allekirjoittivat kaikki kaksikymmentä edustajaa neuvostosta, jonka puheenjohtajana toimi Jonas Basanavičius. Itsenäisyysjulistuksesta uskotaan tehdyn viisi kopiota, mutta ainoa alkuperäinen löytyy enää Berliinin arkistosta.Germany loans Lithuania independence act Itsenäisyysjulistus julisti itsenäisen Liettuan valtion palauttamisen, jota hallitsevat demokraattiset periaatteet ja jonka pääkaupunki on Vilna.Why does Lithuania have two independence days? Julistuksen aikaan Venäjän keisarikuntaan kuulunut Liettua oli Saksan miehityksen alla 16 February – Day of Restoration of Lithuania’s Independence ja julistuksella ei ollutkaan todellista merkitystä ennen Saksan tappiota ensimmäisessä maailmansodassa saman vuoden marraskuussa, jolloin Liettuan itsenäisyydestä vasta tuli todellisuutta.Britannica: Baltic states independence and the 20th centuryHistorical development of Lithuania Itsenäisyysjulistus on kuitenkin nykyaikaisen Liettuan olemassaolon oikeusperusta sekä sekä sotien välisenä aikana että vuodesta 1990 eli Neuvostoliiton hajoamisesta lähtien. Laissa muotoiltiin perustuslailliset perusperiaatteet, joita noudatetaan edelleen Liettuan perustuslaissa. Itse laki oli keskeinen tekijä Liettuan itsenäisyyden palauttamisessa vuonna 1990. Neuvostoliitosta irtaantuva Liettua korosti, että se yksinkertaisesti perusti uudelleen itsenäisen valtion, joka oli maailmansotien välillä ja ettei laki koskaan menettänyt laillista voimaa.Supreme Council - Reconstituent Seimas 1990 - 1992 Itsenäisyysjulistuksen ratifioinnin päivästä 16 helmikuuta tuli sittemmin Liettuan itsenäisyyspäivä. == Katso myös == * Viron itsenäisyysjulistus ==Lähteet== == Aiheesta muualla == Itsenäisyysjulistus Luokka:Itsenäisyysjulistukset
Ljungaverk

Ljungaverk on vajaan tuhannen asukkaan teollisuusyhdyskunta Ången kunnassa Ruotsin Medelpadissa, Norlannin pääalueella. Ljunganjoen laaksossa noin 23 kilometriä kuntakeskus Ångestä itäkaakkoon sijaitseva Ljungaverk on vuodesta 2015 kuulunut Ljungaverk ja Fränstan taajamaan. Ljungaverk oli 1910-luvulta 1990-luvulle tunnettu Kemanobel-yhtiön superfosfaattitehtaasta, joka käynnistyi vuonna 1912 omistajanaan Kemanobelin edeltäjä Stockholms Superfosfat Fabriks AB. Se rakensi ensin Hångstafalleniin vesivoimalan ja sitten sen lähelle paljon sähköenergiaa vaativan lannoitetehtaan. Ljungaverkiä on kutsuttu ”Ruotsin kemianteollisuuden kehdoksi”. Toisen maailmansodan aikana Ljungaverkissä valmistettiin raskasta vettä sekä natsi-Saksan että Yhdysvaltojen ydinasehankkeisiin. 1990-luvulla superfosfaattitehdas suljettiin, mutta paikkakunnalla on vielä pientä tuotantotoimintaa. Nykyisin koko Ången kunnan suurin yksityinen työnantaja on Ljungaverkissä 130 ihmistä työllistävä Permascand AB, joka valmistaa kemianteollisuuden tarvitsemia elektrodeja ja muita sähkökemiallisen teollisuuden tarvitsemia tuotteita. Vuonna 1979 Ljungaverkiin perustettiin Kemanobelin ja suomalaisen Teknolonin puoliksi omistama kemianyritys Teknoscand AB, joka valmisti teflon- ja lujitemuovitekniikkaa yhdistäviä kemianteollisuuden laitteita. Teknolonin omistaja Gary Sundberg työskenteli 1980-luvun alussa itsekin Ljungaverkissä, mukanaan perheensä ja vastasyntynyt tyttärensä, josta tuli laulaja- lauluntekijä Chisu. ==Lähteet== Luokka:Ången kunta Luokka:Ruotsin taajamat Luokka:Kemianteollisuus
Severi kylymässä mualimassa

Severi kylymässä mualimassa on Esa Pakarisen yhdeksäs studioalbumi, joka julkaistiin vuonna 1979. Albumi julkaistiin vain vinyylilevynä Finnlevyn toimesta. Albumi sisältää Pakarisen "alter-egon" Severi Suhosen lauluja uusina versioina ja sovituksina. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet. == Kappaleet == Kaikki kappaleet säveltänyt ja sovittanut Esa Pakarinen, ellei toisin mainita. Kaikki kappaleet sanoittanut ja puhetekstit kirjoittanut Reino Helismaa === A-puoli === # # # # === B-puoli === # * # # Vuoden 2011 Meiltähän tämä käy! -kokoelman mukaan kappaleen "Severi Suhonen merillä" kappaleen on säveltänyt Toivo Kärki salanimellä Kari Aava. Kokoelmalla kappaleen "Severi Suhonen tukkilaisena" nimi "Severi Suhonen savotalla" sekä "Severi Suhonen linjapiilissä" -kappaleen nimi "Severin linjapiiliseikkailut" (alkup. Linjuripolkka). Pakarinen levyttänyt kappaleet "Severi Suhonen merillä" aiemmin vuonna 1972, "Severi Suhonen savotalla/tukkilaisena" vuosina 1960 ja 1966, "Severi Suhonen astronauttina" vuonna 1964, "Kylymässä mualimassa" vuosina 1951 (ilman puheosuuksia), 1962 (eri sanoituksella) ja 1966, "Severi Suhonen linjapiilissä/Severin linjapiiliseikkailut" vuonna 1961, "Severi Suhonen Ameriikassa" vuonna 1960 sekä kappaleen "Ei sitä passoo sannoo" vuosina 1952 (lyhyempi alkup. versio), 1961 sekä vuonna 1962 (eri sanoituksilla). == Tuotanto == * Esa Pakarinen - laulu, jutustelu, haitari, basso, kitara (kappaleissa 2-4) ja tuotanto * Unto Torniainen - takakannen teksti == Lähteet == == Aiheesta muualla == * "Severi Suhonen savotalla" -kappaleen esitys televisiossa maaliskuussa 1975 * "Kylymässä mualimassa" -kappaleen live-esitys Reino Helismaan muistokonsertissa televisiossa helmikuussa 1979 Luokka:Vuoden 1979 albumit Luokka:Esa Pakarisen albumit